
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 87 
                                                              din 28 aprilie 2021
pentru abrogarea prevederilor Hotărârii Consiliului Local Sighișoara nr. 272/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Mihai Eminescu, nr. 82, ca urmare a constatării stării tehnice de clădire neîngrijită

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 10.748/12.04.2021 și la Consiliul Local Sighișoara cu nr. 11.927/22.04.2021, de referatul de aprobare, înregistrat cu nr. 10.751/12.04.2021, al Primarului municipiului, în calitate de inițiator, în baza prevederilor art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Hotărârii Consiliului Local Sighișoara nr. 272/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Mihai Eminescu, nr. 82, ca urmare a constatării stării tehnice de clădire neîngrijită;
Având în vedere prevederile art. 5 alin. (1) lit. a), art. 16 alin. (2), art. 20 alin. (1) lit. b) și art. 27 din Legea nr. 273/2006 privind finanţele publice locale, cu modificările şi completările ulterioare;
Ținând cont de prevederile art. 489 alin. (5), (6), (7) și (8) din Legea nr. 227/2015 privind Codul fiscal, cu modificările și completările ulterioare și ale pct. 168 din H.G. nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările și completările ulterioare; 

Văzând prevederile Hotărârii Consiliului Local Sighișoara nr. 267/20.12.2018 privind stabilirea impozitelor și taxelor locale pentru anul 2019, cu precădere cele ale anexei nr. 10 din Hotărârea Consiliului Local Sighișoara nr. 267/20.12.2018 cu privire la Regulamentul privind stabilirea condițiilor de majorare a impozitului pe clădirile și terenurile neîngrijite de pe raza Municipiului Sighișoara;
Luând în considerare Nota internă cu nr. 11.603/20.04.2021, însoțită de nota de constatare cu nr. 11.471/IX/19.04.2021, întocmite de către Comisia de identificare și evaluare a clădirilor/terenurilor neîngrijite din intravilanul Municipiului Sighișoara și de întocmire a notei tehnice de constatare cu privire la starea corespunzătoare/necorespunzătoare a acestora, numită prin Dispoziția Primarului Municipului Sighișoara nr. 175/02.04.2021, prin care se solicită și se justifică abrogarea prevederilor Hotărârii Consiliului Local Sighișoara nr. 272/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Mihai Eminescu, nr. 82, ca urmare a constatării stării tehnice de clădire neîngrijită, întrucât s-a constatat conformarea de către proprietarii acestui imobil, doamna Popovici Maria și domnul Petrișor Marius, cu privire la starea tehnică a imobilului;

Având în vedere Raportul de specialitate cu nr. 10.749/12.04.2021 al Biroului Impozite și Taxe, prin care se propune abrogarea prevederilor Hotărârii Consiliului Local Sighișoara nr. 272/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Mihai Eminescu, nr. 82, ca urmare a constatării stării tehnice de clădire neîngrijită;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 87 alin. (3), art. 129 alin. (2) lit. b), alin. (4) lit. c) coroborat cu prevederile art. 139 alin. (1) și alin. (3) lit. c) și ale art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

                                                    H O T Ă R Ă Ş T E : 

Art. 1. Cu data adoptării prezentei hotărâri, prevederile Hotărârii Consiliului Local Sighișoara nr. 272/20.12.2018 privind majorarea cu 500 % a impozitului pe clădire, începând cu anul 2019, pentru clădirea situată în Municipiul Sighișoara, str. Mihai Eminescu, nr. 82, ca urmare a constatării stării tehnice de clădire neîngrijită, se abrogă.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara, Direcția Generală Arhitect Șef și Biroul Impozite și Taxe din cadrul Municipiului Sighișoara. 

Art. 3. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Biroul Impozite și Taxe;

  1 ex. Direcția Generală Arhitect Șef;
  1 ex. doamna Popovici Maria;

  1 ex. domnul Petrișor Marius.

11 ex.

B.A. 
